Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 704/12/4404	Nové Zámky, 13.3.2013
EEČ : 2-33-21-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec maloletej  XXXXX, narodenej XXXXX je  rozsudkom Okresného súdu  Nové Zámky,  spisovej značky  6 C 146/2011 - 15, zo dňa 08.07.2011,   povinný prispievať na jej výživu  mesačne sumou 50,00 €,  vždy do 15. dňa  príslušného kalendárneho mesiaca,  do  rúk matky  XXXXX, bytom XXXXX, Ulica XXXXX, okres Nové Zámky,  vyživovaciu povinnosť si neplnil  pravidelne mesačne, pretože nie je  zamestnaný a nie je vedený v evidencii uchádzačov o zamestnanie na Úrade práce, sociálnych vecí a rodiny Nové Zámky,   čím za obdobie  od  19.07.2011  do  29.12.2011   vznikol na výživnom dlh  v sume  300,00 €. 

lebo zanikla trestnosť činu

Odôvodnenie:
           Poverený príslušník Obvodného oddelenia PZ Štúrovo,  uznesením  ČVS: ORP-997/SU-NZ-2012  zo dňa  19.09.2012   podľa § 199 odsek 1 Trestného poriadku začal trestné stíhanie  vo veci prečinu zanedbania povinnej  výživy   podľa   § 207 odsek 1 Trestného zákona a uznesením zo dňa 07.12.2012 podľa § 206 odsek 1 Trestného poriadku stíha XXXXX ako obvineného z uvedeného prečinu, 
na tom skutkovom základe, ako je to uvedené vo výrokovej časti uznesenia.

         Svedkyňa XXXXX dňa 25.02.2013  pred  povereným príslušníkom Obvodného oddelenia PZ XXXXX uviedla, že  obvinený  dňa 31.01.2013  jej osobne a v hotovosti  odovzdal sumu 300,00 €, čím si splnil vyživovaciu povinnosť  na maloletú dcéru  za stíhané obdobie, čomu nasvedčuje i čestné prehlásenie na č. l. 34  vyšetrovacieho spisu.
        Teda  obvinený využil ustanovenie o účinnej ľútosti v zmysle § 86 písmeno a/ Trestného zákona  a vyživovaciu povinnosť voči svojej  maloletej  dcére   dodatočne splnil  skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
         Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka